Diari Oficial de la Generalitat Valenciana


Sumari del DOGV 1126, del 18-08-1989 (1989/814922)

RESOLUCIÓ del Conseller d'Obres Publiques, Urbanisme i Transports de 20 de juliol del 1989, per la qual s'aprova definitivament el Projecte de Revisió i Adaptació del Pla General d'Ordenació Urbana del Municipi d'Alcoi .
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1126

Data del DOGV
:   18-08-1989

Secció del DOGV
:   ALTRES DISPOSICIONS

Número del document
:   1989/814922


Data del document
:   20-07-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports de 20 de juliol de 1989, per la qual s'aprova definitivament el Projecte de Revisió i Adaptació del Pla General d'Ordenació Urbana del Municipi d'Alcoi.  
Vist el Projecte de Revisió i Adaptació del Pla General d'Ordenació Urbana del Municipi d'Alcoi, i  
Vist que els treballs corresponents a la redacció del projecte començaren l'any 1983 en què l?Ajuntament, en sessió plenària de data de 29 de setembre, i a la vista de l'informe del Secretari General i de l'acta de la Comissió de Seguiment constituïda amb aquesta finalitat, acordà aprovar, amb el quòrum exigit legalment, el document anomenat «Informació Urbanística» i de la mateixa manera en sessió plenària de data 29 de desembre del mateix any el document «Criteris i Objectius».  
Vist que el Ple de l?Ajuntament en sessió celebrada en data de 29 de març de 1984, a la vista de l'informe del Secretari General i de l'acta de la Comissió de Seguiment constituïda amb aquesta finalitat, acordà per unanimitat dels vint-i-un membres assistents dels vint-i-cinc que integren la corporació, l'aprovació de l?Avanç del Pla General d?Ordenació Urbana».  
Vist que conformement amb l'article 125 del Reglament de Planejament, aquest acord fou publicat al diari Información d'Alacant de data de 7 d'abril de 1983 i en el Butlletí Oficial de la Província d'Alacant de data 13 d'abril de 1984, amb la finalitat d'obrir un període d?informació pública d'un mes per tal de recaptar suggeriments i alternatives de planejament.  
Vist que com a conseqüència de l?obertura del citat període d'exposició pública foren presentats 42 suggeriments o alternatives, per la qual cosa el ple de la corporació una volta examinats aquests suggeriments i alternatives per l?equip redactor i els serveis tècnics corresponents i a la vista de l?informe del Secretari General i l'acta de la Comissió de Seguiment a tal fi constituïda, acordà, en sessió de data de 8 de d'octubre de 1984 per unanimitat de tots els assistents, de confirmar íntegrament l'acord aprovatori de l'Avanç de Planejament, en considerar que els suggeriments presentats es referien a aspectes molt puntuals i no s'havien qüestionat, tret d'excepcions, aspectes més generals, que afectaren a la classificació del sòl, xarxa viària, dotacions i equipaments.  
Vist que l'ajuntament en ple en sessió celebrada en data de 7 de maig de 1987, a la vista de l'informe del Secretari General i de l'acta de la Comissió de Seguiment a tal fi constituïda, acordà, per unanimitat dels vint-i-tres membres assistents del vint-i-cinc que integren la corporació, d'aprovar inicialment el Pla General d?Ordenació Urbana i obrir un període d'informació pública per un termini de quaranta-cinc dies mitjançant anuncis inserits en el Butlletins Oficials de l'Estat i de la Província al tauler d'anuncis de l'ajuntament i en un del diaris de major difusió i suspendre per dos anys com a màxim, a partir de l'endemà de la publicació en el Butlletí de l'Estat, l'atorgament de llicències a tot el terme municipal, excepte als polígons industrials de Cotes Baixes i Beniata, tret d'aquells casos en què es respecten les determinacions del nou planejament.  
Vist que conformement amb l'article 128 del Reglament de Planejament, el citat acord fou publicat en el diari Información d'Alacant de data de 20 de maig de 1987 i en el Butlletí Oficial de l?Estat de data de 22 de maig de 1987, a més de ser exposat al tauler d'anuncis de l'ajuntament, amb l?obertura d'un període d'exposició pública adés esmentat.  
Vist que l'ajuntament en ple en sessió celebrada en data de 30 de juny de 1987, acordà ampliar el termini d'exposició pública fins al dia 31 de juliol de 1987 i que aquest acord es publicà al diari Información d'Alacant de data de 8 de juliol de 1987, en el Butlletí Oficial de la Província d'Alacant de data de 14 de juliol de 1987 i en el Butlletí Oficial de l?Estat de data de 15 de juliol de 1987, a més de ser exposat al tauler d'anuncis de l'ajuntament.  
Vist que com a conseqüència de l'aprovació pel ple de l'ajuntament de data de 14 de juliol de 1988, d'una moció de l'alcaldia, per la qual s'ordenara a l?equip redactor recollir en la redacció del document una sèrie de modificacions, alhora que sotmetre'l novament a la consideració municipal, de data de 29 de juliol de 1988. El ple de la Corporació municipal per unanimitat dels vint-i-tres membres assistents a la sessió dels vint-i-cinc que integren la corporació i a la vista de l?informe del Secretari General i de l'acta de la Comissió Informativa d'Urbanisme, va acordar modificar el Pla General aprovat inicialment, amb la introducció en aquest de les propostes acordades en la sessió del 14 de juliol del 1988, i també obrir un nou període d'informació pública fins el dia 30 de setembre del 1988 inclusivament i en tot cas no inferior a un mes, mitjançant la publicació dels corresponents anuncis.  
Vist que de conformitat amb l'article 128 del Reglament de Planejament, l?esmentat acord va ser publicat en el Diari Información d'Alacant el 13 d'agost del 1988, en el Butlletí Oficial de l?Estat el 26 d'agost del 1988 i en el Diari Oficial de la Generalitat Valenciana 30 d'agost de 1988, a més de ser exposat en el tauler d'anuncis de l'ajuntament, amb la qual cosa es va obrir el període d'exposició pública abans al·ludit.  
Vist que l'ajuntament en ple en sessió celebrada el 9 de març del 1989, atés l'informe del Secretari General, de l'acta de la Comissió de Seguiment a tal efecte constituïda i dels informes emesos sobre les al·legacions presentades tant per l?equip redactor com els tècnics municipals integrants d'Oficina Tècnica d?Arquitectura, va acordar pel vot favorable de vint-i-dos dels vint-i-cinc membres que componen la Corporació i per tant amb la majoria absoluta del número de membres corporatius, aprovar provisionalment el Pla General d'Ordenació Urbana d'Alcoi, tal com va ser presentat el document per l?equip redactor i remetre el Pla per requerir informes successius a l?Excma. Diputació Provincial i a la Comissió Territorial d?Urbanisme i posteriorment a la Conselleria d'Obres Públiques, Urbanisme i Transports a l?efecte de la tramitació subsegüent i aprovació definitiva, en compliment de l?establert a l'article 40 de la Llei del Sòl i 131 del Reglament de Planejament.  
Vist que en compliment del que disposa a l'article 40 de la Llei del Sòl i 131 del Reglament de Planejament d'Urbanisme es van requerir informes successius de la Diputació Provincial va emetre amb retard informe favorable pel que fa al cas en el dia 10 de maig de 1989.  
Vist que la Comissió Territorial d'Urbanisme d'Alacant en data de 31 de maig del 1989 va informar favorablement sobre la Revisió Adaptació del Pla General d'Ordenació Urbana d'Alcoi, si bé va puntualitzar una sèrie d'observacions, va indicar en algun cas que seria desitjable o convenient realitzar petites rectificacions o concretar o definir millor certs aspectes.  
Vist que amb data de 16 de juny del 1989 es va trametre a la Conselleria d'Obres Públiques, Urbanisme i Transports el Projecte de la Revisió i Adaptació del Pla General d'Ordenació Urbana d'Alcoi, i també la documentació corresponent a l?expedient Administratiu referent a la seua tramitació, a l?objecte de procedir a la seua aprovació definitiva.  
Vist que el 29 de juny del 1989, es va remetre a la Conselleria d'Obres Públiques, Urbanisme i Transports mitjançant ofici de l'Alcaldia l'Informe emès per l'equip redactor, mitjançant el qual es dóna contestació i s'aclareixen les observacions efectuades per la Comissió Territorial d'Urbanisme.  
Vist que el Projecte està integrat per Memòria i Plans d?Informació Urbanística, Plans d'Ordenació, Memòria Justificativa, Normes Urbanístiques, Programa d?Actuació, Estudi Econòmico- Financer, Catàleg d'edificis Protegibles i Normativa aplicable.  
Atés que la documentació integrant del Pla, s'ajusta en general, a allò disposat en els articles 12.3 de la Llei del Sòl i concordants del Reglament de Planejament Urbanístic.  
Atés que el procediment seguit per a la seua tramitació s'ajusta a allò previst en els articles 40 i 41 de la Llei del Sòl i 125 a 131 del Reglament de Planejament Urbanístic.  
Atés, que pel que fa als observacions objectades per la Comissió Territorial d'Urbanisme d'Alacant, en l'Informe emés per l'equip redactor i remés per l'ajuntament a la Conselleria d'Obres Públiques, Urbanisme i Transports, s'efectuen els aclariments corresponents a certs aspectes continguts en el Projecte que no quedaven suficientment definits en aquest, i també es justifiquen convenientment diferents determinacions establertes en el Pla per la qual cosa l'esmentat Informe haurà d'adjuntar-se al Document de Planejament com a part integrant d'aquest i d'altra banda haurà de corregir els errors mecanogràfics als quals facen referència els informes de la Comissió Territorial d'Urbanisme d'Alacant i de l'equip redactor en els punts 7é i 10é.  
Atés que en tractar-se d'un Municipi de més de cinquanta mil habitants, una vegada emés l'Informe previ per la Comissió Territorial d'Urbanisme, la competència referent a la seua aprovació definitiva correspon al Conseller d'Obres Públiques, Urbanisme i Transports, d'acord amb l'establert als articles 40.b de la Llei del Sòl, 131 del Reglament de Planejament Urbanístic i 5é del Decret 24/1987 de 16 de març del Consell de la Generalitat Valenciana.  
Vists els preceptes legals esmentats, la Llei del Sòl, la Llei de Procediment Administratiu i d'altres de pertinent aplicació, he resolt:  
Aprovar definitivament el Projecte de Revisió i Adaptació del Pla General d'Ordenació Urbana del Municipi d'Alcoi.  
Contra aquesta resolució que es definitiva es podrà interposar recurs de reposició davant aquest Conseller en el termini d'un mes a comptar des de la publicació d'aquesta resolució, previ al contenciós administratiu a interposar, si s?escau, davant la Sala Contenciosa de l'Excma. Audiència Territorial de València en el termini de dos mesos des de la data de resolució de l'esmentat recurs de reposició si aquesta fora expressa o en el termini d'un any des de la data d?interposició de l'esmentat recurs. Tot aixà sense perjudici de la interposició de qualsevol altre recurs que s'estime adient.  
València, 20 de juliol de 1989. - El Conseller d'Obres Publiques, Urbanisme i Transports: Rafael Blasco i Castany.